o
Derek Prince
Isarael ja seurakunta
Osa 2
Haastan kaikki, jotka on kutsuttu esirukoilijoiksi.
Muistakaa, että tehtävänne on muistuttaa pomoanne,
mitä Hänen kalenterissaan on.
Muistuttakaa psalmista 102:13 ja sanokaa:
"Siionin suosionaika on tullut, armonaika".
Jakeessa on kaksi sanaa: armo ja suosio.
Korostan, että armoa ja suosiota ei voi koskaan ansaita.
Voit ansaita mitä muuta tahansa, mutta et armoa ja suosiota.
Se mitä Jumala tekee kansalleen, ei perustu omiin ansioihin.
Se mikä on UT.ssa tavallisesti käännetty sanalla armo,
on seurausta Jumalan suosiosta.
Me emme voi ansaita Jumalan armoa vaan se on Jumalan lahja.
Avain menestykseen hengellisessä elämässä on
selvittää, mikä on Jumalan suunnitelma ja toimia sen mukaan.
Älä yritä saada Jumalaa muuttamaan suunnitelmiaan,
koska Hän ei niitä muuta.
Voit puskea eteenpäin omin suunnitelmin, mutta ne eivät onnistu.
Ainoa suunnitelma, joka toimii, on Jumalan suunnitelma.
Äskettäin olin Ruthin kanssa puhumassa
mielenkiintoisessa kirkossa Lontoon Kensingtonissa.
Seurakunnassa on epätavallisen paljon jäseniä, 5000,
mikä on nyky-Britanniassa iso määrä.
Epätavallista on se, että 57 % seurakunnasta on afrikkalaisia.
Lontoon keskustassa liikkuu väkeä kaikista kansoista ja
musta- ja ruskeaihoisia näkyy enemmän kuin "valkonaamoja".
Me puhuimme kirkossa ja se tuntui mahtavalta
kuin olisimme olleet taas Afrikassa.
Kuulijat olivat innoissaan, he iloitsivat pelastuksesta
eivätkä he jököttäneet kirkossa tyypilliseen brittiläiseen tapaan.
Kesken kaiken Ruth tuli sanomaan minulle,
että hänellä on sana Jumalalta.
Neuvoin häntä kysymään pastorilta lupaa sanoa sanomansa.
Pastori antoi luvan.
Ruth astui lavalle ja alkoi puhua voimallisia ja valtavia sanoja.
En ollut koskaan kuullut hänen puhuvan niin voimallisesti.
Jumala puhui hänen kauttaan näin: "Olen päättänyt vierailla Lontoossa".
Kunnia Jumalalle!
Asuin 7 vuotta Lontoossa, ja se oli kovimpia paikkoja julistaa,
mutta nyt Jumala oli päättänyt vierailla Lontoossa.
Haluan jakaa tämän kanssanne.
Jos Jumala vierailee Lontoossa, se vaikuttaa koko maailmaan,
koska vierailu koskettaa kaikkia kansoja.
Käytän tätä kertomusta kuvaamaan miten tärkeää on selvittää
mitä Jumala on suunnitellut ja tehdä Hänen suunnitelmiensa mukaan.
Jeesus on seurakunnan pää ja pään tehtävä on tehdä aloite.
Tosi seurakunnassa toimitaan sen mukaan mitä pää määrää.
Kun ihmiset tekevät aloitteita oman päänsä mukaan, mikään ei onnistu.
Vain se, jonka Jeesus aloittaa, onnistuu.
Ruth ja minä rukoilemme jatkuvasti, että voisimme olla mukana siinä,
minkä Herra on suunnitellut emmekä tekisi mitään oman päämme mukaan.
Vuosien kokemuksesta tiedämme, että se toimii.
Palaamme psalmiin 102:15:
"Sinun palvelijasi rakastavat sen kiviä, he surevat kaupunkinsa tuhkaa."
Tämä on Herran palvelijoiden merkki. He rakastavat Jerusalemin kiviä.
Sellainen Herran palvelija, joka ei kaupungin kiviä rakasta,
on vailla Herran palvelijan merkkiä.
Menin ensi kertaa Jerusalemiin 1942, jolloin se oli vielä brittien alainen.
Kaksi asiaa pisti silmään: kivet ja tuhka (tai pöly).
Nykyinen Jerusalem on kovin erilainen verrattuna vuoteen 1942.
Jumalan kansan merkki on, että se rakastaa
Jerusalemin kiviä ja suree sen tuhkaa.
Jos tämä rinnastetaan seurakuntaan, niin sanoisinpa,
että niissä on runsaasti kiviä ja tuhkaa.
Älkäämme kuitenkaan olko kriittisiä vaan uskokaamme siihen,
että Jumala suosii seurakunnan kiviä ja tuhkaa.
Hän ei jätä asiaa sikseen, mutta on helppo olla kriittinen.
Kun pelastuin ja synnyin uudesti ja täytyin Pyhällä Hengellä,
kuuluin anglikaaniseen kirkkoon.
Pian huomasin anglikaanisen kirkon kaikki virheet, joita ei ole hyvä nähdä.
Aloin kritisoida. Myöhemmin ymmärsin,
että kritisointi ja negatiivinen asenne eivät hyödytä mitään.
Jumala on antanut minulle rakkauden entistä kirkkoani kohtaan.
Jerusalemissa meistä tuli Ruthin kanssa yllättäen
anglikaanisen kirkon, Kristuksen kirkon, jäseniä,
joka sijaitsi vanhan kaupungin muurien sisällä.
Meistä on hyvä olla siellä.
Hyväksyn pienet liturgiat kunhan kirkossa vallitsee vapaus.
Helluntailaisillakin on liturgiansa, mutta ei kirjallisena.
Jos liturgia pitää olla, niin on parasta, että se on kirjoitettu.
Jae 16: "Kansat pelkäävät Herran nimeä,
maan kuninkaat kumartavat Häntä."
Miksi Jumala palauttaa kansansa ennalleen?
Hänen nimensä kunnian tähden.
Hän haastaa kaikki maailman kansat kohtaamaan sen tosiasian,
että Jumala on Jumala ja Raamattu on Hänen Sanansa
ja Jumalan tekemät liitot kestävät iäti.
Seuraava jae on erityisen kaunis:
"Sillä Herra rakentaa jälleen Siionin ja ilmestyy kunniassaan."
KJK:n sanoo "kun Herra rakentaa Siionin, Hän ilmestyy kunniassaan".
Mikä on merkki siitä, että Herra ilmestyy kunniassaan?
Se, että Hän rakentaa jälleen Siionin. Se on kellon minuuttiviisari,
joka näyttää miten lähellä keskiyötä olemme.
Jae 18: "Hän katsoo sorrettujen puoleen, ei torju heidän rukoustaan."
Tiedätte varmaan, että Jerusalemissa on länsimuuri (itkumuuri),
joka on jäljellä temppelin länsisivusta.
Se on juutalaisten pyhin paikka, johon he nykyisin pääsevät.
Siellä heitä käy sadoittain kirjoittamassa rukouspyyntöjä
lappusille, jotka he käärivät ja panevat muurin rakosiin.
Olin kerran muurilla tuulisena päivänä.
Tuuli pöllytti lappuja koloistaan, mutta moni lappu pysyi paikoillaan.
Ajattelin kyynisesti, että onpa monta rukouspyyntöä,
joka jää vastausta vaille.
Tunsin kuinka Jumala sanoi hengessäni:
"Koittaa päivä, jolloin moneen pyyntöön vastataan hetkessä."
Pidän kiinni näistä sanoista.
Tulee päivä, jolloin Herra ilmestyy kunniassaan.
Seuraava jae: "Tämä on kirjoitettu tulevalle polvelle,
jotta uudeksi luotu kansa ylistäisi Herraa."
Psalmista oli selvillä siitä, että hänen tekstinsä ei viitannut
hänen omaan aikaansa vaan siihen Jumalan aikaan,
jolloin Hän rakentaa jälleen Siionin. Uskon, että me elämme tuota aikaa.
Teksti on kirjoitettu meille. Tämä on nöyryyttävää ja dramaattista.
Huomaa, että tulevat polvet, ihmiset, joita ei oltu vielä luotu,
ylistävät Herraa. Kirkkohistorian ja kokemuksieni perusteella
johtopäätökseni on tämä:
Jumalan kansa on ollut niin saamaton
niin monia vuosisatoja ylistämään Herraa,
että Jumalan on luotava erityinen kansa ylistämään Häntä.
Olen kanssasi samaa mieltä.
Tämä oli pieni kuvaus ajasta, jolloin kaikki asetetaan ennalleen;
Israel palaa omaan maahansa ja seurakunta alkaa elää
hengellisen perintönsä mukaan.
Jos vertaamme nykyisiä seurakuntia Apostolien tekojen seurakuntiin,
niin lähes poikkeuksetta niillä ei ole mitään yhteistä.
Apt on meidän perintömme, mutta valitettavasti vuosisatojen ajan
useimmat seurakunnat ovat ajautuneet kauaksi hengellisestä perinnöstä
Jeesuksessa Kristuksessa. Hyvä uutinen on se,
että Jumala ei saata ennalleen vain Israelia vaan myös seurakuntansa.
Me emme kuitenkaan ansaitse sitä sen enempää kuin Israelkaan.
Se on Jumalan armoa, Hänen lempeyttään ja suosiotaan
yhtälailla juutalaisia kuin ei- juutalaisia kohtaan.
Olen iloinen kun saan ottaa vastan ilmaisen Jumalan armon
yhtään sitä ansaitsematta.
Olen pannut merkille, että monet uskonnolliset ihmiset luulevat,
että Jumalan armo on ansaittava, mutta seurauksena on,
että he eivät koskaan koe sitä.
Jumalan armoa ei todellakaan voi ansaita. Se on ilmaista.
Mieleeni tulevat laulun sanat: "Kuinka valtava, mahtava ja
ilmainen on Jumalan armo minulle, joka olen syntinen".
Jumalan armo on meistä ihmisistä riippumaton ja
mahtava ja ilmainen. Sitä ei voi ansaita.
Nykyisissä uskonliikkeissä on ihmisiä, jotka ovat aina vaatimassa jotain.
Tästä olisi paljonkin sanottavaa, mutta sanon vain yhden asian,
jota ei voi vaatia: Jumalan rakkaus.
Et ansaitse sitä koskaan. Voit vain uskoa ja ottaa sen vastaan.
Eräs Ruthin ja minun sananpaikka on 1 Joh 4:16.
Tulisitko, Ruth, kanssani lausumaan sen.
Haluamme varmistaa, että se tulee teille tutuksi.
Se on lyhyt. Meitä tämä sana koskettaa syvästi:
"Me olemme oppineet tuntemaan Jumalan rakkauden
kaikkia meitä kohtaan ja uskomme siihen. Jumala on rakkaus.
Se, joka pysyy rakkaudessa, pysyy Jumalassa,
ja Jumala pysyy hänessä."
Kysyn nyt teiltä: Oletteko olleet tietoisia ja oletteko uskoneet,
että Jumalan rakkaus on jokaista varten?
Jumalan rakkauden voi saada vain uskomalla.
Jumala sanoi Israelille Jer 31:ssä:
"Minä olen sinua aina rakastanut, Israel,
siksi vedän sinua luokseni uskollisesti."
Kun katson kaikkea sitä mitä Jumala on tehnyt Derek Princelle,
ainoa selitys on, että Hän rakastaa minua yhä ja ikuisesti.
Hänen rakkautensa on väsymätön, tutkimaton ja mittaamaton.
Se on vain uskottava. Sielun vihollinen tekee kaikkensa yrittääkseen estää
teitä uskomasta Jumalan rakkauteen. Minä uskon Jumalan rakkauteen.
Sanoisitteko kanssani? Nostakaa oikea kätenne ja sanokaa:
"Uskon, että Jumala rakastaa minua". Aamen. Kiitos Herra.
Seuraavaksi otan esiin Joelin kirjan. Varmaan löydätte sen.
Huomautan, että pienet profeetat ovat kooltaan pieniä,
mutta eivät sisällöltään. Älkää väheksykö niitä,
vaikka ne ovat lyhyitä kirjoja VT:n lopussa,
sillä niissä on Jumalan ilmoituksen ja totuuden jalokiviä.
Katsomme Joel 1:tä ja kommentoin Joelin sanomaa.
Hän on lopunaikojen profeetta.
Kun Pyhä Henki vuodatettiin helluntaina,
Pietari nousi puhumaan ja ketä profeettaa hän lainasi? Joelia.
Hän sanoi, että viimeisinä päivinä Jumala vuodattaa Henkensä.
Joel on ennen kaikkea lopun aikojen profeetta.
Joel puhuu kolmesta teemasta tässä järjestyksessä:
hävitys, ennalleen saattaminen ja tuomio.
Hän kuvaa sanomaansa eri lajin puilla,
joilla on jokin merkitys. Toinen on viikunapuu, toinen viinipuu.
Monet Raamatun kommentaattorit ovat sitä mieltä,
että viikunapuu kuvaa juutalaista kansaa.
Kun viikunapuu puhkeaa lehteen, te tiedätte, että kesä on lähellä.
Viinipuu on kuva, jota Jeesus käytti Häneen uskovista ihmisistä.
Hän sanoi: "Minä olen viinipuu, te olette oksat".
Teidän luvallanne puhun näistä kahdesta puusta,
viikunapuu ja viinipuu, joista viikunapuu kuvaa Israelia ja
viinipuu seurakuntaa.
Joel avaa näkymän lähes täydelliseen hävitykseen luvussa 1, jae 6:
"Vihollinen hyökkäsi maahani väkevin, lukemattomin joukoin.
Sen hampaat olivat kuin leijonan, sen leuat kuin jalopeuran.
Se hävitti viiniköynnökseni, repi viikunapuuni,
raastoi ja kuori sen paljaaksi.
Tyhjinä jäivät törröttämään valkoiset oksat."
En ole puutarhuri, mutta tiedän, että ravintonesteet kulkevat puun kuoressa.
Jos puun kuorii, niin sen yhteys elämännesteisiin katkeaa.
Viinipuun yhteydet eloa antaviin ravinteisiin on katkaistu ja
viinipuu on kuorittu paljaaksi.
Seuraavissa jakeissa sanotaan: "Valita kuin neitsyt,
joka suruvaatteissa itkee nuorena kuollutta sulhastaan."
Sanon seuraavan siltä varalta, että joku huomauttaa teitä,
että Jesajan käyttämä sana neitsyestä kohdassa
"neitsyt tulee raskaaksi ja synnyttää pojan"
ei ole heprean normaali sana neitsyestä. Totta. Sana on "alma" ,
mikä tarkoittaa nuorta juuri sukukypsäksi tullutta naista.
Normaalisti hepreassa käytetään sanaa "behtula".
On mielenkiintoista. että Joel käyttää sanaa "bethula":
"valita kuin neitsyt (bethula) joka itkee nuorena kuollutta sulhastaan".
Jos Jesaja olisi käyttänyt sanaa "bethula",
niin kriitikot olisivat heti tarttuneet siihen ja sanoneet,
että, no niin, "bethulalla", neitsyellä, oli sittenkin mies.
Katsokaas! Jumala on kriitikkoja nokkelampi!
Palaamme Joeliin: "Valita kuin neitsyt,
joka suruvaatteissa itkee nuorena kuollutta sulhastaan.
Ruokauhri ja juomauhri ovat loppuneet Herran temppelissä.
Murheissaan ovat papit, Herran palvelijat. Pellot ovat paljaina,
vainiot vaikeroivat, sillä sato on tuhottu, viini kuivunut, öljy ehtynyt."
Kuvauksessa on kolme perustarviketta,
joilla Jumala varusta kansansa:
vilja, uusi viini ja öljy. Ne ovat kaikki loppu.
Symbolisesti vilja on mielestäni voimanlähde,
viini ilo ja öljy Pyhän Hengen voitelu. Kaikki ovat ehtyneet.
Jae 12: "Viiniköynnös kuihtuu, viikunapuu lakastuu.
Lakastuu granaattiomenapuu, omenapuu ja taatelipalmu
ja jokainen metsän puu. Ilo on ihmisiltä kadonnut."
Vilkaisemme hetken Luk 21:ta, jossa esittää vertauksen lopunajoista:
"Katsokaa viikunapuuta, tai mitä puuta tahansa."
Jos viikunapuu on Israel, mitä ovat muut puut? Ne ovat muita kansoja.
Jeesus sanoi: "Kun näette sen puhkeavan lehteen,
te tiedätte ilman muuta, että kesä on jo lähellä."
Se on totta monissa ilmastoissa. Joissain ei ole juurikaan kevättä,
mutta puiden lehdet alkavat joka tapauksessa vihertää.
Silloin tiedämme, että kesä on lähellä.
Israelissa, Britanniassa, Pohjois-Amerikassa (ja Suomessa)
vertaus on totisinta totta.
"Samalla tavoin te nähdessänne tämän tapahtuvan
tiedätte, että Jumalan valtakunta on lähellä."
Sanon ihmisille, että jos haluatte tietää milloin on kesä,
niin katsokaa puunlehtiä. Ei tarvitse mennä yliopistoon
eikä synagogaan eikä kirkkoon kyselemään.
Sieltä voi sada väärää tietoa, mutta luonto antaa oikean vastauksen.
Jos haluat tietää mitä aikaa elämme, ei aina kannata kysyä teologilta,
sillä hän voi olla teologinen uskova. Tuskin rabbikaan on sen viisaampi,
mutta katso Jeesuksen antamaa todistetta:
viikunapuuta tai mitä puuta tahansa.
Olen nähnyt kuinka kolonialismista on tullut sukupolvemme ruma sana.
Se alkoi muuttua rumaksi heti toisen maailmansodan jälkeen.
Kansakunta toisensa jälkeen vaati päästä irti siirtomaaherruudesta.
Ensimmäisten joukossa oli viikunapuu, Israel, 1948.
Iso joukko kansakuntia erityisesti Afrikassa
on seurannut Israelin esimerkkiä.
He sanoivat: "Te onnistuitte. Näyttäkää meille miten toimia."
Jeesuksen vertaus istuu hyvin meidän aikaamme.
Jeesushan puhui viikunapuusta ja mistä puusta tahansa
eli kaikista kansoista.
Jos pitäisi summata, mitä viimeisimpien
50-60 vuoden aikana on tapahtunut,
niin merkille pantavaa on lukuisten uusien kansakuntien synty.
Yksin Afrikkaan on syntynyt 50 uutta valtiota sodan jälkeen.
Asuin Itä-Afrikassa aikana, jolloin itsenäisyys otti tulta.
Avainsana swahiliksi oli "uhuru", mikä tarkoittaa itsenäisyyttä ja vapautta.
Kansakunnat kuten Uganda, Kenia ja Tansania, sanoivat:
Me olemme oma kansa.
Meillä on oma kieli ja kulttuuri ja meillä on omat tapamme.
Haluamme toimia itsenäisinä emmekä vieraan vallan sanelun mukaan.
Se oli heidän todellinen motivaationsa.
Liike levisi Aasiaan ja vieläpä entiseen Neuvostoliittoon.
Kansakunta toisensa jälkeen sanoi: "Me olemme oma kansa.
Olemme tshekkejä, emme slovakeja. Älkää kutsutko meitä slovakeiksi.
Niinpä Tshekkoslovakia erotettiin kahdeksi valtioksi.
Vahvin poliittinen voima Itä-Euroopassa oli halu itsenäistyä.
Juuri tästä Jeesus puhui.
Jos lasketaan kaikki maailman maat,
niin itsenäistyminen oli liikkeellepaneva ja motivoiva poliittinen voima
ainakin sadassa kansakunnassa.
Jeesus sanoi: katsokaa viikunapuuta tai mitä puuta tahansa.
Kun ne näyttävät kesän merkkejä niin te tiedätte,
että Jumalan valtakunta on lähellä.
Hän myös tähdensi: "Katsokaa itse. Älkää luottako toisten todisteisiin".
Siirrymme Joelin kirjaan.
Luvussa 2 hän kuvaa ennalleen asettamista, Luen vain jakeen 21:
"Älkää pelätkö, pellot, iloitkaa ja riemuitkaa!
Herra tekee suuria tekoja. Älkää pelätkö, metsän eläimet!
Autiot laitumet tulevat jälleen vihreiksi, puut kantavat hedelmää,
viikunapuu ja viiniköynnös antavat runsaan sadon."
Huomaatte, että samat kaksi puuta
mainitaan ennalleen asettamisen yhteydessä
kuin hävityksen yhteydessä eli viikunapuu ja viinipuu.
Jos seuraamme ehdottamaani symboliikkaa,
niin puut tarkoittavat Israelia ja seurakuntaa.
Molemmat asetetaan ennalleen samanaikaisesti.
Joel jatkaa: "Siionin lapset, iloitkaa ja riemuitkaa Herrasta, Jumalastanne!
Hyvyydessään Hän lahjoittaa teille jälleen sateen,
lähettää sadekuurot ajallaan,
antaa syyssateen ja kevätsateen niin kuin ennen."
Kevätsateen aika on juutalaisessa kalenterissa pääsiäinen eli huhtikuu.
Sade synnyttää hedelmällisyyden.
Sade läpi Raamatun on Pyhän Hengen kuva.
Herra sanoo, että Pyhä Henki antaa uuden elämän ja
asettaa kaiken ennalleen.
Teksti jatkuu: "Silloin puimatantereet ovat täynnä viljaa
ja puristamoissa öljy ja viini tulvivat yli reunojen."
Kolme perusasiaa: vehnä, viini ja öljy asetetaan ennalleen.
Uskon, että elämme juuri tätä aikaa.
Katsaus hetkeksi seurakuntaan: Sen ennalleen asettaminen alkoi
Pyhän Hengen yliluonnollisella voimalla.
On syytä muistaa Jumalan järjestys.
Kertaan sen vielä: katumus, virvoitus,
ennalleen asettaminen ja (Jeesuksen) paluu.
Esimerkkinä virvoituksesta 1960-luvulla USA koki valtavan herätyksen.
Kuka muistaa tuon ajan?
Moniko teistä pelastui 1970-72? Nostakaa käsi.
Mahtava joukko, josta moni oli juutalainen.
Se oli ehkä ensimmäinen kerta, kun Pyhä Henki kosketti
huomattavaa joukkoa juutalaisia yhtäaikaisesti.
Se oli viikunapuun näkyvä hengellinen hedelmä.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä